13.

Az IMI üdvözli a Számvevőszéknek a beszámoló alapjául szolgáló tranzakciók jogszerűségére és szabályszerűségére vonatkozó pozitív következtetését, amely alól az egyetlen kivételt az IMI által 2013-ban az időközi kifizetések utólagos ellenőrzése során észlelt lényeges hibák képezték. Az IMI által az említett ellenőrzések során észlelt valamennyi hibát időközben jelentették az ellenőrzés alá vont kedvezményezetteknek, és meghozták a szükséges nyomonkövetési intézkedéseket. Ezen felül a szisztematikusnak tekintett ellenőrzések következtetéseit kiterjesztetik az ugyanazon ellenőrzött kedvezményezettek által benyújtott nem ellenőrzött igényekre annak érdekében, hogy proaktívan kijavítsák a hasonló lehetséges hibákat az egyéb elszámolt költségekben, amelyeket az eredeti ellenőrzés nem fedett le. Ezzel párhuzamosan az IMI továbbra is konkrét megelőző intézkedéseket hoz, hogy csökkentese a jövőbeni hibák kockázatát a kedvezményezettek költségtérítési igényeiben. Ezen intézkedések közé tartozik a hibák ismétlődő okaira és a megelőzésre összpontosító pénzügyi műhelytalálkozók gyakori szervezése a résztvevők számára, valamint az IMI pénzügyi iránymutatásainak a résztvevők számára történő rendszeres frissítése, amely részletesen elmagyarázza az IMI támogatási megállapodás mintájának rendelkezéseit. Továbbá az IMI folytatja az utólagos ellenőrzésekkel kapcsolatos intenzív éves programjának végrehajtását. Ezek az ellenőrzések nagyon hatékonynak és az időközi kifizetések általános jogszerűségének és szabályszerűségének többévenként történő ellenőrzéséhez és nyomon követéséhez és az ellenőrzött igényekben talált hibák észleléséhez és kijavításához megbízható alapnak bizonyultak. Az IMI továbbra is szorosan együttműködik az Európai Bizottsággal és a hetedik keretprogramban résztvevő ügynökségekkel, valamint az ellenőrzés hatályának optimalizálása és a nem megfelelőség kockázata hatékony csökkentésének érdekében információkat nyújt a közös kedvezményezettekről. (A 2012-es 5,8 %-os hibaszázalékhoz képest) jelentős a hibaszázalék 2,3 %-ra történő bejegyzett csökkenése, amely az IMI által 2013-ban befejezett ellenőrzések eredménye. Ez egy nagyon biztató korai jel, amely arra utal, hogy a konkrét intézkedések hatására a hibaarány idővel hatékonyan csökken. A becsült hibaarány többéves távlatban azonban tovább fog változni, mivel több ellenőrzés fog indulni és befejeződni. Az IMI továbbra is figyelemmel kíséri a hibaarány alakulását és intézkedéseinek hatását, valamint a legújabb indikációk és újonnan felmerülő kockázatok kifejezésre juttatásának érdekében aktualizálja utólagos ellenőrzési stratégiáját. Mivel sok projekt, különösen az 5. pályázati felhívás projektjei, még csak most kezdenek kiadásokat generálni, az IMI intézkedéseinek teljes hatásai csak hosszabb távon érezhetők majd, amikor további projektek keretében nyújtanak be költségtérítési igényeket, és amikor az utólagos ellenőrzések a kedvezményezettek nagyobb körét fedik le. Az IMI továbbra is elkötelezett amellett, hogy pénzeszközei kezelését a projektben résztvevőkbe vetett bizalomra alapozza, miközben megfelelő ellenőrzést és elszámolási kötelezettséget biztosít. Ez a kiegyensúlyozott megközelítés hozzájárul majd az IMI projektek sikeres végrehajtásához, mivel már több közülük ígéretes eredményeket kezd hozni a betegek és általában a társadalom érdekében.